มันคืออะไร?
สวัสดีค่ะ การมีตกขาวเป็นก้อนใส เหนียวๆ ไม่มีกลิ่น ไม่แสบไม่คันช่องคลอด ก็ถือว่าเป็นตกขาวที่ปกติดี ไม่ได้บ่งบอกว่าเป็นโรคอะไร หรือไม่ได้บ่งบอกว่ามีอะไรที่ผิดปกติเกิดขึ้นตกขาวนั้น เกิดจากต่อมผลิตเมือกที่อยู่บริเวณปากมดลูกสร้างออกมา เพื่อสร้างความชุ่มชื้นในช่องคลอดและช่วยป้องกันการติดเชื้อในช่องคลอดทั้งนี้ ตกขาวที่ปกติจะออกใสๆ หรือมีสีขาวขุ่นหรือขาวออกเหลืองก็ได้ แต่จะไม่มีกลิ่นเหม็น ปริมาณและความเหนียวจะขึ้นอยู่กับช่วงของรอบการตกไข่ โดยหากเป็นช่วงวันที่มีการตกไข่ ตกขาวมักจะใสและมีปริมาณมาก มีความเหนียวยืดได้คล้ายไข่ขาวดิบ ส่วนช่วงหลังไข่ตก มักไม่มีตกขาว แต่บางคนอาจมีตกขาวออกเหลืองเล็กน้อยได้ ส่วนในช่วงก่อนมีประจำเดือน ตกขาวมักจะเป็นสีขาวขุ่นและเหนียวข้นสำหรับตกขาวที่ผิดปกติ คือการมีสี ปริมาณ และกลิ่นที่แปลกไป เช่น สีเขียวขุ่น สีเหลืองปนเขียว สีชมพูแดง (เกิดจากมีเลือดปน) มีกลิ่นเหม็นผิดปกติ ปริมาณเยอะตลอดเวลา หรือมีอาการคันหรือแสบช่องคลอดร่วมด้วย